
Gulbenē,	    	    Datumu skatīt laika zīmogā

Gulbenes novada pašvaldība, reģistrācijas Nr. 90009116327, juridiskā adrese: Ābeļu iela 2, Gulbene, Gulbenes novads, LV-4401, turpmāk – Pasūtītājs, kuras vārdā, pamatojoties uz Gulbenes novada domes 2023. gada 21. decembra saistošajiem noteikumiem Nr. 24 “Gulbenes novada pašvaldības nolikums”, rīkojas tās izpilddirektore Antra Sprudzāne, no vienas puses, un
[bookmark: _Hlk224810043]__________________________________, reģistrācijas Nr. _____________________, adrese: ______________________________________, turpmāk – Uzņēmējs, kuras vārdā, saskaņā ar ______________________, rīkojas tās __________________, no otras puses, turpmāk tekstā abi kopā Puses, bet katrs atsevišķi – Puse, pamatojoties uz atklāta konkursa “Pakava ielas Stāķos ceļa seguma un stāvlaukuma pie Stāķu PII atjaunošana”, iepirkuma identifikācijas Nr. GNP 2026/55, turpmāk – Iepirkums, rezultātiem, noslēdz šādu līgumu, turpmāk – Līgums:
 
1. LĪGUMA PRIEKŠMETS
 1.1. Pasūtītājs uzdod, un Uzņēmējs apņemas Līgumā un normatīvajos aktos noteiktajā kārtībā, pienācīgā kvalitātē veikt Pakava ielas Stāķos ceļa seguma un stāvlaukuma pie Stāķu PII atjaunošanu, turpmāk – Darbi, atbilstoši Līguma 1.pielikumā noteiktajiem Būvdarbu apjomiem (turpmāk – Tāme), prasībām un izcenojumiem. 
1.2. Uzņēmējs  apliecina, ka viņš ir iepazinies ar Būvdarbu apjomiem un neizvirza saistībā ar tiem jebkāda satura iebildumus vai pretenzijas. Uzņēmējs apliecina, ka Būvdarbi ir realizējami un Tāmē ir iekļauti visi Uzņēmēja ar Būvdarbu veikšanu saistītie izdevumi. 
1.3. Uzņēmējs Darbus veic, ievērojot Līguma un tā pielikumu noteikumus, Iepirkuma nolikuma prasības, ciktāl tās attiecas uz Līguma izpildi, savu Iepirkumā iesniegto piedāvājumu un spēkā esošos normatīvos aktus, kā arī atbilstoši Pasūtītāja tiešajiem norādījumiem, ja tie nav pretrunā ar Līgumu un normatīvo aktu noteikumiem, un nodrošina Objekta nodošanu ekspluatācijā atbilstoši spēkā esošajiem normatīvajiem aktiem.

2. LĪGUMCENA UN NORĒĶINU KĀRTĪBA
2.1. Par kvalitatīvi veiktu Būvdarbu izpildi Pasūtītājs samaksā Uzņēmējam līgumcenu __________ EUR (_________ euro, ___ centi), bez pievienotās vērtības nodokļa. 
2.2. Līgumcenā ir iekļauti visi Uzņēmēja izdevumi, kas saistīti ar Būvdarbu izpildi, t. sk. maksa par pielietotajiem materiāliem un izmantotajām iekārtām, maksa par darbu, normatīvajos aktos noteiktie nodokļi u.c., izņemot pievienotās vērtības nodokli. Pievienotās vērtības nodokli Pasūtītājs maksā Latvijas Republikas normatīvajos aktos noteiktajā kārtībā un apmērā. 
2.3. Samaksa Uzņēmējam par Līgumā paredzēto Būvdarbu izpildi tiek veikta 30 (trīsdesmit) dienu laikā no Uzņēmēja sagatavota, Līguma noteikumiem atbilstoša, rēķina saņemšanas un Būvdarbu pieņemšanas – nodošanas akta parakstīšanas.
2.4. Pasūtītājs no Uzņēmēja apmaksai pieņem rēķinus tikai elektroniskā formātā (strukturētos elektroniskos rēķinus ar datnes formātu XML), kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Rēķins tiek uzskatīts par saņemtu nākamajā dienā pēc tā nosūtīšanas uz Pasūtītāja oficiālās elektroniskās adreses apakšadresi: E-Rēķini EINVOICE_GNP@90009116327.
2.5. Apmaksājot paveiktos Būvdarbus, Pasūtītājs ir tiesīgs ieturēt summas (iepriekš par to rakstiski informējot Uzņēmēju), kas viņam saskaņā ar Līgumu pienākas no Uzņēmēja, kā: 
2.5.1. izdevumi, kas Pasūtītājam radušies sakarā ar būvniecības defektiem un to novēršanu;
2.5.2. to zaudējumu atlīdzība, kuri Pasūtītājam radušies sakarā ar līgumsaistību nepienācīgu izpildi no Uzņēmēja puses; 
2.5.3. līgumsodu maksājumi (ja tādi Uzņēmējam ir jāmaksā Pasūtītājam saskaņā ar Līgumu).
 2.6. Ja iesniegts pieprasījums par zaudējumu atlīdzināšanu vai ir iesniegts rēķins par tiem izpildītajiem Būvdarbiem, kuros konstatēti defekti, Pasūtītājam ir tiesības līdz vienošanās vai tiesas ceļā pieņemtam lēmumam aizturēt maksājumu par tādu maksājuma summas daļu, kas var segt defektu novēršanas izdevumus vai zaudējumus. 
2.7. Nekvalitatīvi vai neatbilstoši veiktie Būvdarbi netiek akceptēti un apmaksāti līdz defektu novēršanai.
2.8. Uzņēmējs nav tiesīgs pieprasīt līgumcenas izmaiņas vai Līguma izpildes termiņa pagarinājumu sakarā ar nepieciešamiem papildus darbiem, ja šādi papildus darbi ir radušies Uzņēmējam Līguma saistību neizpildes vai nepienācīgas izpildes rezultātā kā tās tiešās vai netiešās sekas, vai arī tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi, noslēdzot Līgumu. 
2.9. Ja Uzņēmējs izpilda darbus, kuri nav ietverti Līgumam pievienotajā Tāmē, vai ja paredzēto Būvdarbu izpildes gaitā Uzņēmējs ir patvaļīgi atkāpies no Līguma noteikumiem, Uzņēmējs par izpildītajiem darbiem atlīdzību nesaņem. 
2.10.Visi darbi, kas nav ietverti Tāmē, bet bez kuriem Būvdarbu izpilde nav iespējama un Uzņēmējs kā pieredzējis un kvalificēts jomas pārzinātājs nepieciešamību pēc šiem darbiem varēja iepriekš paredzēt, tiek veikti uz Uzņēmēja rēķina. 
2.11. Pasūtītājs nenes atbildību par Tāmē Uzņēmēja neiekļautajām visa veida izmaksām, kas tam var rasties, veicot Būvdarbus.

3. TERMIŅI
3.1. Līgums stājas spēkā tā abpusējas parakstīšanas brīdi un ir spēkā līdz no tā izrietošo saistību pilnīgai izpildei. 
3.2. Uzņēmējam pielīgtie Būvdarbi jāizpilda un jānodod Pasūtītājam ar Būvdarbu nodošanas -pieņemšanas aktu 3 (trīs) mēnešu laikā no Līguma spēkā stāšanās dienas.
3.3. Būvdarbi tiek uzskatīti par pabeigtiem brīdī, kad no Pasūtītāja puses tiek parakstīts Būvdarbu pieņemšanas – nodošanas akts.
3.4. Uzņēmējam ir tiesības pieprasīt Līguma izpildes termiņa pagarinājumu, ja Būvdarbu veikšanas laikā meteoroloģiskie apstākļi neatbilst klimatiskai normai, un šo faktu apliecina   Latvijas Vides, ģeoloģijas un meteoroloģijas centra izziņa. 

4. UZŅĒMĒJA PIENĀKUMI UN TIESĪBAS
4.1. Veikt Būvdarbus un nodot tos Pasūtītājam Līgumā norādītajā kārtībā un termiņā. 
4.2. Būvdarbus veikt kvalitatīvi, ievērojot spēkā esošo normatīvo aktu prasības un Līguma noteikumus. 
4.3. Uzņēmējs nodrošina, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
4.4. Uzņēmējs nodrošina satiksmes organizācijas aprīkojumu Objektā atbilstoši Ministru kabineta 2001.gada 2.oktobra noteikumiem Nr.421 “Noteikumi par darba vietu aprīkošanu ceļiem”. Uzņēmējs ir atbildīgs par satiksmes organizācijas tehnisko līdzekļu, satiksmes drošības aprīkojuma un autoceļa kompleksā ietilpstošo būvju tehnisko stāvokli Būvdarbu  periodā. 
4.5. Vismaz vienu reizi nedēļā informēt Pasūtītāju par Būvdarbu izpildes gaitu un saskaņot to ar Pasūtītāju, pēc Pasūtītāja pieprasījuma piedalīties būvsapulcēs. 
4.6. Uzņēmēja  pienākums ir sagatavot pilnīgas darbu atskaites, kurās ietilpst foto fiksācija. 
4.7. Atlīdzināt Būvdarbu izpildes laikā Pasūtītājam, trešajām personām vai apkārtējai videi nodarītos tiešos zaudējumus. 
4.8. Veicot Būvdarbus, izpildīt visas normatīvajos aktos paredzētās valsts un pašvaldību iestāžu prasības. 
4.9. Uzņēmējs garantē visu ar Objektā saistīto darba drošības, ugunsdrošības un apkārtējās vides aizsardzības pasākumu veikšanu, ko paredz Latvijas Republikas spēkā esošie normatīvi un instrukcijas. Uzņēmējs atbild par savu darbinieku rīcību – darba aizsardzības un darba drošības jautājumos, veicot Būvdarbus visā Līguma darbības laikā. 
4.10. Uzņēmējam ir pienākums tiesību aktos noteiktajā kārtībā izstrādāt un kārtot Būvdarbu veikšanas dokumentāciju visā Būvdarbu veikšanas laikā, kā arī nodrošināt attiecīgo dokumentu atrašanos Būvdarbu veikšanas vietā, ja šāda prasība ir attiecināma.
4.11. Uzņēmējs apņemas nodrošināt Objekta uzturēšanu kārtībā visu būvniecības laiku. Uzņēmējs apņemas nodrošināt satiksmes organizāciju Būvdarbu laikā un Objekta norobežošanu atbilstoši normatīvo aktu prasībām, nodrošinot piekļūšanu Objektam pieguļošajiem īpašumiem. 
4.12. Uzņēmējs apņemas nodrošināt Objekta un piegulošās teritorijas uzturēšanu tīrībā un kārtībā visā būvniecības laikā. Ja Uzņēmējs Būvdarbu laikā veic darbības, kuru rezultātā tiek pasliktināta apkārtējā teritorija, Uzņēmējs apņemas 1 (viena) mēneša laikā novērst radušos bojājumus par saviem līdzekļiem. 
4.13. Ja Līgums tiek izbeigts pirms termiņa, Uzņēmējs nekavējoties pārtrauc Būvdarbus, par ko tiek sastādīts Būvdarbu nodošanas – pieņemšanas akts, atstāj Objektu drošībā un kārtībā. 
4.14. Uzņēmējs nedrīkst Būvdarbus nodot tālāk citiem uzņēmējiem vai darbuzņēmējiem, to iepriekš rakstiski nesaskaņojot ar Pasūtītāju. Uzņēmējs apņemas Būvdarbu veikšanā izmantot tikai sertificētus būvizstrādājumus, kuri atbilst Latvijas Republikā spēkā esošiem būvnormatīviem un standartiem, ir atbilstoši sertificēti un to atbilstība novērtēta saskaņā ar Latvijas Republikas spēkā esošiem normatīvajiem aktiem. 
4.15. Uzņēmējs patstāvīgi uz sava riska un rēķina nodrošina un veic visu nepieciešamo būvniecības materiālu, piederumu, iekārtu un aprīkojuma piegādi, kā arī nodrošina pareizu un kvalitatīvu materiālu piederumu un tehnoloģiju izmantošanu būvniecības procesā. Pēc Pasūtītāja pieprasījuma Uzņēmējam ir pienākums nekavējoties uzrādīt visu Objektā esošo materiālu un iekārtu sertifikātus un pavaddokumentus. 
4.16. Uzņēmējs no saviem līdzekļiem apmaksā visus Objektā esošus būvgružu izvešanas pakalpojumus, kas ir nepieciešami un paredzēti Būvdarbu atbilstošai organizēšanai un veikšanai, saskaņā ar Līgumu. 
4.17. Uzņēmējs nododot Objektu, to ir pilnībā atbrīvojis no būvniecības atkritumiem, Uzņēmēja materiāliem un instrumentiem.
4.18. Ja, pārbaudot Būvdarbus, kā arī Būvdarbu izpildes vietu, Objektā tiek konstatēts, ka tie neatbilst Līguma noteikumiem vai normatīvo aktu prasībām, Uzņēmējam ir pienākums Pasūtītāja norādītajā termiņā uz sava rēķina veikt nepieciešamos izlabojumus vai darbības, lai nodrošinātu atbilstību noteiktajām prasībām vai novērstu pieļauto pārkāpumu vai nepilnības. 
4.19. Gadījumā, ja Uzņēmējs uzskata, ka defekta rašanās nav viņa vaina, viņš par to nekavējoties rakstveidā ziņo Pasūtītājam, sniedzot arī šāda apgalvojuma pamatojumu un pierādījumus. Ja Pasūtītājs nepiekrīt Uzņēmēja argumentiem un tik un tā pieprasa novērst defektu, tas ir Uzņēmēja pienākums. Uzņēmēja atteikšanās gadījumā Pasūtītājs patur sev tiesību defektu novēršanai pieaicināt citu darbu veicēju (uzņēmēju). Strīda gadījumā Pasūtītājs tiesīgs pieaicināt ekspertu un, ja tiek konstatēs, ka defekta rašanās nav Uzņēmēja vaina, Pasūtītājam ir pienākums atlīdzināt defektu novēršanas izdevumus. 
4.20. Uzņēmējs ir atbildīgs par visa Līguma izpildei nepieciešamā atbilstošas kvalifikācijas darbaspēka piesaistīšanu, kā arī par visu ar to saistīto izdevumu segšanu. 

5. PASŪTĪTĀJA PIENĀKUMI UN TIESĪBAS
5.1. Pasūtītājs uzņemas savlaicīgi un Līgumā noteiktajā kārtībā izskatīt visus no Uzņēmēja saņemtos paziņojumus, pieprasījumus, iesniegumus, vēstules un priekšlikumus. 
5.2. Par Būvdarbu izpildi samaksāt Uzņēmējam saskaņā ar Līguma noteikumiem. 

6. BŪVDARBU PIEŅEMŠANA – NODOŠANA
6.1. Pasūtītājs 5 (piecu) darba dienu laikā pēc Uzņēmēja  paziņošanas par Būvdarbu pabeigšanu, Uzņēmēja klātbūtnē apseko Objektu un paraksta Būvdarbu pieņemšanas - nodošanas aktu. 
6.2. Ja Pasūtītājs Objekta apsekošanas laikā konstatē nepabeigtus Būvdarbus vai nekvalitatīvi paveiktus Būvdarbus, vai normatīviem aktiem neatbilstoši noformētu būvniecības dokumentāciju, tiek sastādīts akts par konstatētajām neatbilstībām, kuru paraksta Pasūtītāja pilnvarotais pārstāvis un Uzņēmējs. Uzņēmējam uz šī akta pamata ir pienākums par saviem līdzekļiem, 10 (desmit) darba dienu laikā no akta sastādīšanas dienas, veikt nepabeigto vai nekvalitatīvi paveikto Būvdarbu izpildi. 
6.3. Būvdarbu pieņemšanas – nodošanas akta parakstīšana neatbrīvo Uzņēmēju no atbildības par Būvdarbu defektiem Būvdarbu garantijas laikā, kuri atklājas pēc iepriekš minētā akta parakstīšanas. 
6.4. Uzņēmējs pēc Būvdarbu pabeigšanas, vienlaikus ar Būvdarbu pieņemšanas-nodošanas akta parakstīšanu, nodod Pasūtītājam visu Būvdarbu veikšanas dokumentāciju (ja attiecināms). 
6.5. Ja, pārbaudot Būvdarbus, kā arī Objektu, tiek konstatēts, ka tie neatbilst Līguma noteikumiem vai normatīvo aktu prasībām, Uzņēmējam ir pienākums Pasūtītāja norādītajā laika periodā uz sava rēķina veikt nepieciešamos izlabojumus vai darbības, lai nodrošinātu atbilstību noteiktajām prasībām vai novērstu pieļauto pārkāpumu vai nepilnības. 

7. BŪVDARBU GARANTIJA
7.1. Izpildīto Būvdarbu un pielietoto būvizstrādājumu garantijas termiņš ir 60 (sešdesmit) mēneši no Būvdarbu pieņemšanas – nodošanas akta parakstīšanas brīža. Visiem veiktiem Būvdarbiem un izmantotajiem būvizstrādājumiem ir jābūt tādā kvalitātē un ar tādām īpašībām, lai spētu nodrošināt vismaz minēto garantijas laiku. 
7.2. Garantijas laikā Uzņēmēja pienākums ir novērst radušos defektus un nepilnības par saviem līdzekļiem, ja tie ir radušies Uzņēmēja nekvalitatīva darba rezultātā vai izmantojot nekvalitatīvu materiālu, iekārtas, vai izejvielas, kā arī pieļauto kļūdu rezultātā. 
7.3. Par nepieciešamību novērst defektus Pasūtītājs paziņo Uzņēmējam, nosūtot pretenziju elektroniskā pasta sūtījumā uz līgumā norādīto elektroniskā pasta adresi. Pretenzija ir uzskatāma par saņemtu otrajā darba dienā pēc tās nosūtīšanas. 
7.4. Pēc pretenzijas saņemšanas Uzņēmēja pienākums ir pretenzijā minētajā termiņā novērst konstatētos Būvdarbu defektus. 
7.5. Gadījumā, ja starp Pusēm rodas strīds par Uzņēmēja veikto Būvdarbu atbilstību Līgumā noteiktajām prasībām vai Latvijas Republikā spēkā esošo, būvniecību regulējošo normatīvo aktu un noteikumu prasībām, Būvdarbos konstatēto defektu cēloņiem un apjomiem, tiek noteikta neatkarīgā ekspertīze, kuras slēdziens ir saistošs abām Pusēm. Šādā gadījumā ekspertīzes izdevumus sedz tā Puse, kurai ekspertīzes slēdziens ir bijis negatīvs. 
7.6. Ja Uzņēmējs neveic defektu novēršanu Līguma 7.4. punktā noteiktajā termiņā, Pasūtītājs ir tiesīgs nolīgt  citu komersantu veikt Būvdarbu defektu novēršanu, un šādā gadījumā Uzņēmējam iestājas pienākums segt Pasūtītāja  tiešo zaudējumu apmaksu. 

8. PUŠU ATBILDĪBA
8.1. Parakstot Līgumu, Uzņēmējs apliecina, ka ir veicis visas nepieciešamās darbības un aprēķinus, lai nodrošinātu Būvdarbu veikšanu par Līgumā minēto līgumcenu, ar visiem riskiem, tai skaitā iespējamiem sadārdzinājumiem, kuri var rasties paredzēto Būvdarbu veikšanai, lai nodrošinātu Būvdarbu izpildi atbilstoši Līguma noteikumiem. 
[bookmark: _Hlk73528158]8.2. Ja Uzņēmēja vainas dēļ tiek kavēts Būvdarbu izpildes termiņš vai defektu novēršanas termiņš garantijas laikā, tad Uzņēmējs maksā Pasūtītājam līgumsodu 0,1% (nulle, komats, viens procents)  no Līguma 2.1.punktā norādītās līgumcenas par katru nokavēto dienu, bet ne vairāk kā 10% (desmit procenti) no tās un sedz tiešos zaudējumus. Šī punkta noteikumi neattiecas uz gadījumu, kad Puses ir vienojušās par termiņa pagarinājumu. 
8.3. Ja Pasūtītājs bez pamatojuma neveic maksājumus Līgumā noteiktajos termiņos, Pasūtītājs maksā Uzņēmējam līgumsodu 0,1% (nulle, komats, viens procents) no nokavēto maksājumu summas par katru nokavējuma dienu no savlaicīgi neapmaksātā rēķina, bet ne vairāk kā 10% (desmit procenti) Līguma 2.1.punktā norādītās līgumcenas. 
8.4. Gadījumā, ja Uzņēmējs vienpusēji izbeidz Līgumu vai Līgums tiek  izbeigts Uzņēmēja vainas dēļ, Uzņēmējs maksā Pasūtītājam līgumsodu par saistību neizpildi 10% (desmit procenti) no Līguma 2.1.punktā noteiktās līgumcenas. 
8.5. Līgumsoda samaksa neatbrīvo Puses no pienākuma izpildīt Līguma saistības.
8.6. Līgumā paredzēto līgumsodu samaksu Uzņēmējs un/vai Pasūtītājs veic 5 (piecu) darba dienu laikā pēc attiecīgā rēķina saņemšanas. Pasūtītājs ir tiesīgs ieturēt līgumsodu no Uzņēmējam izmaksājamās summas par Būvdarbi izpildi. 
8.7. Civiltiesiskās atbildības apdrošināšana:
8.7.1.   Uzņēmējs pēc Līguma parakstīšanas, bet ne vēlāk kā līdz Būvdarbu uzsākšanas brīdim, noslēdz vispārējās civiltiesiskās atbildības apdrošināšanas līgumu, atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” par atbildīgā būvdarbu vadītāja civiltiesiskās atbildības apdrošināšanu un Uzņēmēja civiltiesiskās atbildības apdrošināšanu par visu Būvdarbu un to garantijas laiku, un 10 (desmit) dienu laikā pēc vispārējās civiltiesiskās atbildības apdrošināšanas līguma noslēgšanas iesniedz Pasūtītāja pilnvarotajai personai kopā ar  maksājumu apliecinoša dokumenta kopiju;
8.7.2. ja Uzņēmējs neiesniedz Līguma 8.7.1. apakšpunktā noteiktos dokumentus, tad Pasūtītājs ir tiesīgs vienpusēji izbeigt Līgumu un saņemt no Uzņēmēja kompensāciju par tiešajiem zaudējumiem, kas radušies Līguma izbeigšanas rezultātā; 
8.7.3. Uzņēmējs nodrošina, ka visā Līguma izpildes laikā un visā būvdarbu garantijas laikā ir spēkā Līguma 8.7.punktā noteiktās civiltiesiskās apdrošināšanas polises par Uzņēmēja un tā vadošā speciālista darbības vai bezdarbības rezultātā nodarīto kaitējumu trešo personu dzīvībai un veselībai un nodarītajiem zaudējumiem trešo personu mantai. 

9. NEPĀRVARAMA VARA
9.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi un tml. 
9.2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu. 
9.3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā vienu mēnesi, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā, vai arī izbeidz Līgumu.

10. LĪGUMA IZBEIGŠANA UN GROZĪŠANA
10.1. Līgums var tikt izbeigts, Pusēm savstarpēji rakstiski vienojoties, vai arī Līgumā noteiktajā kārtībā.
 10.2. Pasūtītājs ir tiesīgs vienpusēji izbeigt Līgumu, 3 (trīs) darba dienas iepriekš nosūtot rakstisku brīdinājumu Uzņēmējam, pamatojot iemeslu, ja: 
10.2.1.Uzņēmējs nepilda Līguma nosacījumus, tajā skaitā, bet ne tikai, veic Būvdarbus nekvalitatīvi un neatbilstoši būvnoteikumiem un/vai darbu izpildes laikā noskaidrojas, ka Uzņēmējs nav spējīgs izpildīt Būvdarbus saskaņā ar Līguma noteikumiem; 
10.2.2. Uzņēmējam tiek anulēts sertifikāts būvdarbu veikšanai un vadīšanai; 
10.2.3. Būvdarbi, saskaņā ar pārbaužu rezultātiem, tiek pildīti kvalitātē, kas ir sliktāka nekā noteikts būvniecības normatīvos; 
10.2.4. Uzņēmēja  darbība tiek izbeigta vai pārtraukta;
10.2.5. Uzņēmējam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, kā dēļ līgumu nav iespējams izpildīt. 
10.3. Ja Līgums tiek izbeigts, Uzņēmējs nekavējoties pārtrauc Būvdarbus, un, piedaloties Pasūtītāja un Uzņēmēja norīkotajām atbildīgajām amatpersonām, tiek sastādīts akts par izpildītajiem Būvdarbu apjomiem no būvniecības sākuma. Pasūtītājs samaksā Uzņēmējam par visiem līdz Līguma izbeigšanas brīdim kvalitatīvi paveiktajiem Būvdarbiem. 
10.4. Līguma izbeigšanas gadījumā Uzņēmējs nekavējoties nodod Pasūtītājam visu dokumentāciju, kura ir attiecināma uz Būvdarbu izpildi, veic visus nepieciešamos pasākumus, lai atbrīvotu Objektu, atbrīvo no būvgružiem un sakārto Būvdarbu vietas, nodrošina, lai Uzņēmēja personāls atstātu Objektu, kā arī veic citas darbības, par kurām Puses ir vienojušās. 
10.5. Pēc Līguma izbeigšanas Uzņēmējs saglabā visas Līgumā noteiktās garantijas un saistības pret Pasūtītāju par faktiski pabeigto darbu apjomu. 
10.6. Uzņēmējam ir tiesības vienpusēji izbeigt Līgumu, 3 (trīs) darba dienas iepriekš par to rakstiski brīdinot Pasūtītāju, ja Pasūtītājs nokavē Līguma 2.3.punkta apakšpunktos noteiktos samaksas termiņus vairāk kā 10 (desmit) dienas.
10.7. Līguma noteikumi var tikt grozīti, ievērojot Publisko iepirkumu likuma 61. pantu. Visi Līguma grozījumi un papildinājumi, kas saistīti ar Līgumu, stājas spēkā pēc to noformēšanas rakstiski un abpusējas parakstīšanas, un tiek uzskatīti par Līguma neatņemamu sastāvdaļu.
10.8. Līgumcenas grozījumi pieļaujami15% (piecpadsmit procenti) no sākotnējās līgumcenas gadījumos, kad veikti secīgi Līguma grozījumi.
10.9. Līguma 2.3.punktā noteiktais Būvdarbu apmaksas termiņš var tikt grozīts, ja iestājas Līguma 3.4.punktā paredzētais gadījums, un tiek pagarināts Būvdarbu izpildes termiņš. Šādā gadījumā, apmaksas termiņš iestājas nākošā mēneša pēdējā darba dienā, kas nosakāms  pēc Būvdarbu nodošana-pieņemšanas akta parakstīšanas. 

11. LĪGUMA IZPILDĒ IESAISTĪTAIE APAKŠUZŅĒMĒJI UN TO NOMAIŅA
11.1. Darba veikšanai Uzņēmējs piesaista Iepirkuma piedāvājumā norādīto personālu un apakšuzņēmējus. Uzņēmējs ir atbildīgs par piesaistītā personāla un apakšuzņēmēju veiktā darba atbilstību Līguma prasībām.
11.2. Uzņēmējs apņemas nekavējoties paziņot Pasūtītājam par jebkurām izmaiņām apakšuzņēmēju (t.sk. apakšuzņēmēju apakšuzņēmēju) sarakstā norādītajā informācijā, kā arī papildināt un iesniegt informāciju par apakšuzņēmējiem un apakšuzņēmēju apakšuzņēmējiem, kas tiek iesaistīti Līguma izpildē pēc Līguma parakstīšanas.
11.3. Speciālistu sarakstā (saskaņā ar iesniegto piedāvājumu Iepirkumā) norādīto speciālistu nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai.
11.4. Uzņēmējs nav tiesīgs bez saskaņošanas ar Pasūtītāju veikt speciālistu sarakstā norādīto speciālistu un apakšuzņēmēju sarakstā (saskaņā ar iesniegto piedāvājumu Iepirkumā) norādīto apakšuzņēmēju nomaiņu un/vai iesaistīt papildu speciālistus un apakšuzņēmējus Līguma izpildē. Pēc Pasūtītāja ieskatiem, Pasūtītājs ir tiesīgs pirms lēmuma pieņemšanas par speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu, prasīt nomaināmo speciālistu un/vai apakšuzņēmēja viedokli par nomaiņas iemesliem.
11.5. Pasūtītājs nepiekrīt speciālistu sarakstā norādītā personāla nomaiņai, ja piedāvātais personāls neatbilst Iepirkuma procedūras dokumentos piesaistītajiem speciālistiem izvirzītajām prasībām vai tiem nav vismaz tādas pašas kvalifikācijas un pieredzes kā personālam, kas tika vērtēts.
11.6. Pasūtītājs nepiekrīt apakšuzņēmēju sarakstā norādīto apakšuzņēmēju nomaiņai, ja pastāv kāds no šādiem nosacījumiem:
11.6.1. piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;
11.6.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrās daļas 1.-7., 10.-14.punktā minētajiem pretendentu izslēgšanas iemesliem;
11.6.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10000 EUR (desmit tūkstoši euro) no kopējās Līguma vērtības (Apakšuzņēmēja veicamo darbu vai sniedzamo pakalpojumu vērtība tiek noteikta Publisko iepirkumu likuma 63.panta trešajā daļā noteiktajā kārtībā), atbilst Publisko iepirkumu likuma 42.panta otrās daļas 1.-7., 10.-14.punktā minētajiem pretendentu izslēgšanas gadījumiem;
11.6.4. ja apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
11.7. Pārbaudot jaunā (Līgumā izpildē iesaistāmā) apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Uzņēmējam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. 
11.8. [bookmark: _Hlk192749417]Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
11.9. [bookmark: _Hlk192749610]Pasūtītājs pieņem lēmumu atļaut vai atteikt speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju un/vai speciālistu iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Uzņēmējam.

12. CITI NOSACĪJUMI
12.1. Pušu pārstāvji Līguma darbības laikā ir:
12.1.1. no Pasūtītāja puses: Gulbenes novada Centrālās pārvaldes Attīstības un iepirkumu nodaļas projekta vadītāja Inga Lapse, tālr.: 64474918, e-pasts: inga.lapse@gulbene.lv; Gulbenes novada Litenes, Stāmerienas un Stradu pagastu apvienības pārvaldes vadītājs Vilnis Lapiņš, tālr. 26464180, e-pasts: vilnis.lapins@gulbene.lv;
12.1.2. no Uzņēmēja Puses – <<amats>> <<vārds, uzvārds>>, tālr.:__________, e-pasts: ____________.
12.2. Līguma 12.1.punktā norādītajām personām ir tiesības risināt jautājumus, kas saistīti ar Līguma izpildi, t.sk., dot norādījumus Būvdarbu izpildei, to trūkumu vai defektu novēršanu u.tml., kā arī parakstīt  Būvdarbu nodošanas – pieņemšanas aktus, rēķinus un citus dokumentus, kas saistīti ar līguma izpildi, izņemot vienošanās par Līguma grozījumiem.
12.3. Visa dokumentu aprite un korespondence nosūtīšana notiek elektroniskā veidā. Informācija, kas nosūtīta elektroniski uz Līgumā norādītajām elektroniskā pasta adresēm (t.sk. bez droša elektroniskā paraksta) uzskatāma par paziņotu otrajā darba dienā pēc tās nosūtīšanas. Informācija, kas paziņota, izmantojot oficiālo e-adresi, uzskatāma par paziņotu otrajā darba dienā pēc tās nosūtīšanas.
12.4. Kādam no Līguma noteikumiem zaudējot spēku normatīvo aktu grozījumu gadījumā, Pušu pienākums ir piemērot Līgumu atbilstoši spēkā esošajiem normatīvajiem aktiem.
12.5. Pušu domstarpības, kas saistītas ar Līguma izpildi, tiek risinātas sarunu ceļā. Gadījumā, ja Puses nevienojas, tad strīdu nodod izskatīšanai tiesā Latvijas Republikas normatīvajos aktos paredzētajā kārtībā.
12.6. Jautājumus, kuri nav noteikti Līgumā, Puses risina saskaņā ar spēkā esošajiem Latvijas Republikas normatīvajiem aktiem.
12.7. Ja kādai no Pusēm tiek mainīts juridiskais statuss, Pušu amatpersonu paraksta tiesības vai kādi Līgumā minētie Pušu rekvizīti, telefona, faksa numuri, adreses u.c., tad tā nekavējoties, bet ne vēlāk kā 5 (piecu) dienu laikā, rakstiski paziņo par to otrai Pusei. Ja Puses neizpilda šī punkta noteikums, uzskatāms, ka otra Puse ir pilnībā izpildījusi savas saistības, lietojot Līgumā noteikto informāciju par otru Pusi. 
12.8. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks.
12.9. Līguma neatņemama sastāvdaļa ir:
12.9.1.  1.pielikums – Būvdarbu tāme.

